Վիկտորինա Մյուրան

**Վիկտորինա Լուիզա Մյուրան** (, ), ֆրանսիացի նկարչուհի և երաժշտուհի։

Էդուարդ Մանեի սիրելի բնորդուհին։

## Կենսագրություն
Վիկտորինա Լուիզա Մյուրանը ծնվել է փորագրիչներ Ժանա Լու Էթենա Մյորենի և Թերեզա Լյուզի ընտանիքում, Ֆրանսիայի մայրաքաղաք Փարիզում։ Նրա մորեղբայրը քանդակագործ էր։ Մյուրոնը շատ լավ նվագում էր կիթառ, նա իր տաղանդով հանդես էր գալիս սրճարաններում, դասավանդում էր երաժշտություն և այդպիսով գումար էր վաստակում ապրելու համար։ Այս փաստերից բացի, Վիկտորինա Լուիզա Մյուրանի երիտասարդական տարիներից մեզ քիչ բան է հայտնի։ Վոլլար Ամբրուազը նկարագրել է նրան որպես քմահաճ էակ, ով խոսում էր Փարիզի փողոցային կանանց նման։ Դեկտեմբերի 1861-ից մինչև հունվարի 1863 թվականները նա աշխատել է որպես մոդել` Թոմ Քությեի արվեստագետի ստուդիայում։ Էդուարդ Մանեն նրա հետ ծանոթացել է 1862 թվականին, երբ նա ընդամենը 18 տարեկան էր։ Մինչև 1875 թվականը Վիկտորինան որպես բնորդուհի է ներկայացվել բազմաթիվ կտավներում, այդ թվում` «Փողոցային երգչուհի», «Նախաճաշ խոտի վրա», «Օլիմպիա» «Երկաթուղի» գլուխգործոցների համար։ Նա բնորդուհի է եղել նաև Էդգար Դեգայի համար։ Ամերիկյան ճամփորդությունից հետո Վիկտորինա Լուիզա Մյուրանը սկսեց նկարչական դասեր վերցնել և արդեն 1885 թվականին Փարիզյան սալոնում ներկայացրեց իր ինքնանկարը։ Նրա այլ հայտնի գործերից են «Նյուրնբերգի բնակչուհին 16-րդ դարում» (Սալոն, 1879 թվական) և «Ծաղկազարդի կիրակի» (Սալոն, 1885 թվական)։ Վերջին նկարիչը, ում համար 1890 թվականին Վիկտորինան որպես բնորդուհի է ծառայել, եղել է Նորբեր Գոնետը։ Հետագայում նա սկսեց ալկոհոլի նկատմամբ թուլություն զգալ, սկսեց սիրային փոխհարաբերություններ մոդել Մարի Փելլեգրիի հետ, ինչի մասին գրել է Մանեի ընկեր Ջորջ Մուրն իր «Իմ մահացած կյանքի հիշողությունները» (1906 թվական) վեպում։ Սկզբում նա մուրացկանությամբ է զբաղվում սրճարաններում և բարերում, այնուհետև ձեռք է բերում մի կապիկ և որպես la vielle au singe (պառավը կապիկի հետ) մուրացկանի հագուստով փողոցում կիթառ նվագելով գումար է մուրացել։ Որոշ ժամանակ նա մոր հետ ապրում է Ասնիերես-Սու-Սինում, մինչև 1898 թվականին  հանդիպում է Մարի Դուֆուրին։ Նրա հետ նա տեղափոխվում է  Փարիզի Կոլոմբ արվարձան, որտեղ նա մահանում է ծեր տարիքում։

## Ժառանգություն
Նրա նկարների և ստեղծագործությունների մեծ մասն այսօր համարվում է կորսված, բայց 2004 թվականին նկարներից մեկը հայտնաբերվել է և այժմ գտնվում է Կոլոմբի պատմական թանգարանում։

## Պատկերասրահ

Պատկեր:Straßensängerin (1862) - Edouard Manet (Museum of Fine Arts, Boston).jpg|*Փողոցային երգչուհի*, 1862, Գեղեցիկ արվեստների թանգարան, Բոսթոն
Պատկեր:Edouard Manet 047.jpg|*Օրիորդ Վիկտորինան ցլամարտիկի համազգեստով*, 1862, Մետրոպոլիտեն թանգարան (Նյու Յորք)
Պատկեր:Édouard Manet - Le Déjeuner sur l'herbe, 1863.jpg|*[[Նախաճաշ խոտի վրա (Մանե)]]*, 1863, Օրսե թանգարան, Փարիզ
Պատկեր:Édouard Manet - Olympia, 1863.jpg|*[[Օլիմպիա (կտավ)]]*, 1863, Օրսե թանգարան, Փարիզ
Պատկեր:Édouard Manet - Young Lady in 1866 - Google Art Project.jpg|*Թութակով կինը*, 1866, Մետրոպոլիտեն թանգարան (Նյու Յորք)
Պատկեր:Edouard Manet 021.jpg|*[[Երկաթգիծ (կտավ)]]*, 1872-1873, Արվեստի ազգային պատկերասրահ, Վաշինգտոն


## Ծանոթագրություններ

## Արտաքին հղումներ
* http://www.glbtq.com/arts/meurent_v.html 
* http://blogs.princeton.edu/wri152-3/f05/nlagerfe 
* Salon 1885, № 1755
* Salon 1904, № 1264

Կատեգորիա:Ֆրանսիայի արվեստ
Կատեգորիա:Ֆրանսիացի նկարչուհիներ
Կատեգորիա:Նկարիչներ այբբենական կարգով
Կատեգորիա:Ֆրանսիացի երաժիշտներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Ֆրանսիացի մոդելներ